Tuesday, March 30th, 09:44:07
Alle varkprodusente word uitgenooi om op 30 Maart om 09:00 'n insiggewende oggend in die raadsaal van die Namibië Landbou Unie (NLU) by te woon. Daar sal aanbiedings van die Vleisraad wees wat die varkvleis­sektor van die begin tot op hede beoordeel, asook besprekings oor die varkbedryf se markaandeelbevorderingskema. Daar sal ook gesels word oor bedryfsondersteuning, sowel as die voordele daarvan om by die Varkprodusente-vereniging (VPV) aan te sluit. Kontak me. Petrina Sakaria by [email protected] of skakel (061) 237 838. Daar is geen registrasiekoste nie. Sitplekke is beperk weens die Covid-19-regulasies, daarom is besprekings verpligtend.
STEINHAUSEN BV KOM BYEEN
Steinhausen Boerevereniging hou op 31 Maart om 15:00 te Plaas Steinhausen sy eerste ledevergadering van die jaar. Dr. Christian Lichtenberg sal as gasspreker optree. Hy sal inligting gee oor die nadoodse en kliniese ondersoek van 'n siek dier en indien die tyd dit toelaat sal hy ook praat oor die simptome van siektes wat hierdie tyd van die jaar voorkom. Ná die vergadering is daar 'n geselligheid met 'n bring-en-braai. Alle lede word versoek om koffie en koek vir die namiddag saam te bring. Kontak die sekretaresse me. Anki Kaiser by [email protected]